Glanpego

La Glanpego (Melanerpes formicivorus) estas mezgranda melanerpo, tio estas birdo de la familio de Pegedoj, kiu loĝas el sudokcidenta Usono kaj ĝis Centrameriko.

 Priskribo 
eta|maldekstra|290px|Masklo
eta|maldekstra|290px|Ino
Temas pri pego 21 cm longa kun mezaveraĝa pezo de 85 g. Plenkreskuloj havas nigrajn kapon, dorson, supran bruston, flugilojn kaj voston kaj blankajn frunton, gorĝon, ventron kaj pugon. La okuloj estas blankaj kaj la beko estas nigra. La plenkreska masklo havas ruĝan kronon, kiu komencas ĉe la blanka frunto, dum inoj havas nigran areon inter la frunto kaj la krono, tio estas ili havas nur duonkronon ruĝan. Ĉiukaze la blankaj fruntoj kaj larĝa gorĝo, ĉirkaŭitaj de nigraj areoj, estas klare distingilaj identigmakuloj.

 Reproduktaj komunumoj 
La reprodukta habitato estas arbaraj areoj kun kverkoj de la montetoj de la marborda Kalifornio kaj aliaj areoj de sudokcidenta Usono suden tra Meksiko kaj Centrameriko ĝis nordokcidenta Kolombio. Tiu specio povas loĝi altaĵojn en la nordo de sia teritorio, sed rare sub 1000m en Centrameriko, kaj ĝi reproduktiĝas ĝis la lignolimo. La reprodukta paro elfosas neston en granda kavaĵo en morta arbo aŭ morta parto de arbo. Grupo de plenkreskuloj povas partopreni en la nest-agado: kampostudoj montris, ke la reproduktaj grupoj ampleksas el monogamaj paroj al reprodukta kolektivo de ĝis 7 maskloj kaj 3 inoj, plus ĝis 10 nereproduktantaj helpantoj ĉe reproduktado. Oni trovis idojn de multobla patreco.Joste, N., Ligon, D., and Stacey, P. (1985) Behavioral Ecology and Sociobiology; Behavioral Ecology and Sociobiology 17(1):39-41
eta|maldekstra|Glano stokita de Glanpego
La Glanpego estas viglaj proviz-stokistoj. Reproduktantaj grupoj stokas glanojn kaj kreas glanujon traborante truojn en morta arbo aŭ morta branĉo de vivanta arbo, kaj ŝtopante glanojn en ili. La glanoj estas videblaj, kaj la grupo defendos la arbon kontraŭ eventualaj glanoŝtelistoj. Tiu rimarkinda kaj distinga kutimo nomigas la specion kiel Glanpego.

 Aliaj kutimoj 
La glanoj reprezentas signifan parton de ties dieto; ili manĝas ankaŭ insektojn, elplukante ilin el la arboŝelo (kiel aliaj pegedoj) aŭ kaptante ilin dumfluge, kaj krome frukton, semojn kaj foje arboŝevon.

Tiu birdospecio estas konstanta loĝanto tra sia teritorio. Ili povas translokiĝi al alia areo, se ne estas facile disponeblaj glanoj. Ĝi estas nemigranta kaj tre sociebla.

 Subspecioj 
Estas agnoskitaj la jenaj subspecioj:

 Melanerpes formicivorus albeolus Todd, 1910
 Melanerpes formicivorus angustifrons S.F. Baird, 1870
 Melanerpes formicivorus bairdi Ridgway, 1881
 Melanerpes formicivorus flavigula (Malherbe, 1849)
 Melanerpes formicivorus formicivorus (Swainson, 1827)
 Melanerpes formicivorus lineatus (Dickey & Van Rossem, 1927)
 Melanerpes formicivorus striatipectus Ridgway, 1874

 Literaturo 
 Hesiquio Benítez-Díaz: Geographic Variation in Coloration and Morphology of the Acorn Woodpecker. In: The Condor. 95 (1993) S. 63-71.
 Factsheet Birdlife Int. (engl.)
 Philip N. Hooge, Mark T. Stanback und Walter D. Koenig: Nest-Site Selection in the Acorn Woodpecker. In: The Auk. 116/1 (1999) S. 45-54
 Josep del Hoyo et al.: Handbook of the Birds of the World. Band 7 (Jacamars to Woodpeckers). Lynx Edicions, 2002, ISBN 84-87334-37-7 (HBW).
 Gustavo Kattan: Food Habits and sozial Organisation of Acorn Woodpecker in Colombia. In: The Condor. 90. 1988, S. 100-106
 Walter D. Koenig, Peter B. Stacey, Mark T. Stanback und Ronald L. Mumme: Acorn Woodpecker (Melanerpes formicivorus) In: A. Poole (Hrsg.): The Birds of North America Online. Ithaca: Cornell Lab of Ornithology 1995. (Online version) =(BNA)
 Ronald L. Mumme et al.: Individual Contributions to Cooperative Nest Care in the Acorn Woodpecker. In: The Condor. 92. 1990, S. 360-368
 Roger Tory Peterson: Western Birds. Houghton Mifflin Company Boston 1995, ISBN 0-395-51749-4. S. 222
 Hans Winkler, David Christie, David Nurney: Woodpeckers. A Guide to Woodpeckers, Piculets and Wrynecks of the World. Pica Press, Robertsbridge 1995, ISBN 0-395-72043-5

 Referencoj 

  Ne minacata
 Haydock J., Koenig W. D., & Stanback, M. T. (2001). Shared parentage and incest avoidance in the cooperatively breeding acorn woodpecker. Molecular Ecology, 10'', 1515-1525.


 Eksteraj ligiloj 

 Laboratorio Cornell de Ornitologio specidatumbazo
 Glanpego, bibliografia fontaro
 USGS 
 Filmoj de Glanpego ĉe Interreta Birdokolekto
 Poŝtmarkoj  (de Salvadoro, Meksiko) kun mapo teritoria
 Fotaro de Glanpego  VIREO
 Photo-High Res FWS-Fish & Wildlife Service: Digital Repository

Kategorio:Pegedoj
Kategorio:Nearktisa faŭno
Kategorio:Neotropisa faŭno
Kategorio:Birdoj de Ameriko
Kategorio:Birdoj de Kolombio